Citroën C6 (2016)

Το Citroën C6 δεύτερης γενιάς είναι ένα μεσαίο πολυτελές αυτοκίνητο της κατηγορίας Ε, από τη γαλλική αυτοκινητοβιομηχανία Citroën. Κατασκευαζόταν από την κοινοπραξία Dongfeng Peugeot-Citroën Automobiles στην πόλη Γουχάν της Κίνας από τον Απρίλιο του 2016 έως το 2023 και, αντίθετα με το αρχικό Citroën C6 των ετών 2005 - 2012, το C6 δεύτερης γενιάς προοριζόταν αποκλειστικά για την κινεζική αγορά.

 Εξέλιξη και παρουσίαση 

Το σημερινό C6 εξελίχθηκε υπό τον κωδικό «πρότζεκτ X81» και με βάση την πλατφόρμα του Peugeot 508, αλλά με μακρύτερο μεταξόνιο, με το συνολικό του μήκος να προσεγγίζει οριακά τα 5 μέτρα, και χωρίς να έχει καμία συγγένεια με το αρχικό Citroën C6. Οι πρώτες φωτογραφίες του C6 δεύτερης γενιάς άρχισαν να διαρρέουν στο Διαδίκτυο τον Μάρτιο του 2016,Citroën C6 (2016) : pour la Chine uniquement ενώ στις 12 Απριλίου αποκαλύφθηκαν από τη Citroën η εξωτερική και εσωτερική του αισθητική, σε σχετική δημόσια εκδήλωση.

Η επίσημη παρουσίαση του μοντέλου, που είναι κλασικό 4-πορτο σεντάν, έλαβε χώρα στις 25 Απριλίου 2016, στο Σαλόνι Αυτοκινήτου στο Πεκίνο,www.topgear.com/ This is the new Citroën C6, and you can't have it.www.autoexpress.co.uk/ Wraps come off new Citroën C6 in Beijing, but UK won't get it. και η παραγωγή του ξεκίνησε τον Οκτώβριο του 2016, από την κοινοπραξία Dongfeng Peugeot-Citroën Automobiles. Τον Μάιο του 2019, το μοντέλο υπέστη κάποιες αναβαθμίσεις στους κινητήρες του, με οριακές αυξήσεις ισχύος και βελτίωση οικονομίας καυσίμων, καθώς και με εκπλήρωση ακόμα αυστηρότερων προδιαγραφών στις εκπομπές καυσαερίων. Τελικώς όμως, η παραγωγή του διακόπηκε οριστικά το 2023 και χωρίς απευθείας διάδοχο, λόγω χαμηλών πωλήσεων.https://dongfeng-citroen.com.cn

Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.

 Τεχνικά στοιχεία 
350 THP360 THP380 THP400 THP Παραγωγή 10/2016 – 05/2019 05/2019 – σήμερα 10/2016 – 05/2019 04/2019 – σήμερα Μηχανικά στοιχεία Κινητήρας 4-κύλινδρος σε σειρά (I4), βενζίνης Κυβισμός 1.598 cm³ 1.751 cm³ Ισχύς 123 kW (167 PS) στις 6.000 rpm 125 kW (170 PS) στις 6.000 rpm 150 kW (204 PS) στις 5.500 rpm 155 kW (211 PS) στις 5.500 rpm Ροπή 245 N·m στις 1.400–4.000 rpm 260 N·m στις 2.000–3.500 rpm 280 N·m στις 1.400–4.000 rpm 300 N·m στις 1.400–4.000 rpm Μετάδοση κίνησης Διάταξη Kινητήρας μπροστά, εμπρόσθια κίνηση Κιβώτιο ταχυτήτων 6-τάχυτο αυτόματο 8-τάχυτο αυτόματο Επιδόσεις Επιτάχυνση0–100 km/h 9,7 sec k. A. 8,9 sec k. A. Μέγιστη ταχύτητα 215 km/h 235 km/h Μέση κατανάλωσηστα 100 km 6,4 λίτραSuper αμόλυβδη 6,3 λίτραSuper αμόλυβδη 6,6 λίτραSuper αμόλυβδη 6,4 λίτραSuper αμόλυβδη Βάρος 1.590 κιλά 1.655 κιλά Όγκος δεξαμενήςκαυσίμου 70 λίτρα Προδιαγραφές καυσαερίων China 5 China 6 China 5 China 6

 Ετήσια παραγωγή 

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

ΈτοςΚίνα20164.07920175.91520183.92520192.43120201.57320217.87720222.89520232.303

 Δείτε επίσης 
 Citroën C6 πρώτης γενιάς (2005 - 2012)
 Citroën C6 Lignage

 Αναφορές 

 Εξωτερικοί σύνδεσμοι 

 Salon de Pékin – Nouvelle Citroën C6 (2016) : Loin des yeux, loin du coeur.
 Citroën C6 II (2016) : le vaisseau amiral est paré pour la Chine.

Κατηγορία:Μοντέλα Citroën
Κατηγορία:Αυτοκίνητα πολυτελείας
Κατηγορία:Γαλλικά αυτοκίνητα